CELEX: 32019R0924
Language: da
Date: 2019-06-03 00:00:00
Title: Kommissionens gennemførelsesforordning (EU) 2019/924 af 3. juni 2019 om tarifering af visse varer i den kombinerede nomenklatur

6.6.2019   
               
               
                  DA
               
               
                  Den Europæiske Unions Tidende
               
               
                  L 148/10
               
            
         KOMMISSIONENS GENNEMFØRELSESFORORDNING (EU) 2019/924
         af 3. juni 2019
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
                  
               
                     (2)
                  
                  
                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 3. juni 2019.
            
               
                  På Kommissionens vegne
               
               
                  For formanden
               
               Stephen QUEST
               
                  Generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
      
         
            BILAG
            
                        Varebeskrivelse
                     
                     
                        Tarifering
                        (KN-kode)
                     
                     
                        Begrundelse
                     
                  
                        (1)
                     
                     
                        (2)
                     
                     
                        (3)
                     
                  
                        Varen er en boks, der er beregnet til optiske fibre, er udstyret med forbindelsesdele og har en cylindrisk form med en diameter på ca. 140 mm og en højde på 400 mm. Varen vejer ca. 2,5 kg. Varen består hovedsagelig af plast med nogle små elementer (konsolstykker og skruer) af metal.
                        Der er fire kabelindgange i bunden af varen. Når varen er færdigsamlet, fastgøres bunden til det cylindriske plasthus, der omslutter varen, med en aftagelig rund bøjle.
                        Indvendigt er der en splejsebakke af plast, som er fastgjort til varens bund. Denne bakke indeholder særlige riller til at anspore optiske fibre/optiske kabler, og den er forsynet med forbindelsesdele.
                        Varen er som helhed beregnet til beskyttelse af optiske fibre/optiske kabler og kan anvendes i forskellige former for netværk.
                        
                            (*1) Se billeder.
                     
                     
                        8536 70 00 
                     
                     
                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur bestemmelse 7 til kapitel 85 og teksten til KN-kode 8536  og 8536 70 00 .
                        Tarifering under KN-kode 8536 90 10  er udelukket, da koden omfatter »forbindelsesmateriel til ledninger og kabler«, dvs. elektriske apparater til at skabe elektriske forbindelser. Den pågældende vare er en boks med forbindelsesdele til optiske fibre, bundter af optiske fibre eller optiske kabler og har ingen elektriske forbindelser.
                        Varen har samme karakteristika som konnektorer til optiske fibre samt bundter og kabler af optiske fibre, der alene mekanisk sammenføjer optiske fibre i forlængelse af hinanden i et digitalnetsystem (se også Forklarende Bemærkninger til HS, pos. 8536 , afsnit IV).
                        Varen skal derfor på grundlag af sine karakteristika tariferes under KN-kode 8536 70 00  som konnektorer til optiske fibre samt bundter og kabler af optiske fibre.
                     
                  
               (*1)  Billederne er kun vejledende.